**TERVEZÉSI SZERZŐDÉS**

Amely létrejött egyrészről:

|  |  |
| --- | --- |
| Megrendelő megnevezése: | **Tápiógyörgye Község Önkormányzata** |
| - képviselője: | Varró István Polgármester |
| - címe: | 2767 Tápiógyörgye, Szent István tér 1.. |
| - adószáma: | …………………….. |

- mint megrendelő (a továbbiakban: Megrendelő);

másrészről:

|  |  |
| --- | --- |
| Vállalkozó megnevezése: | ***Pestterv Kft*** |
| -képviselője: | ***Schuchmann Péter Ügyvezető Igazgató*** |
| -cég címe: | ***1085 Budapest, Kőfaragó u. 9. (IV. em.)*** |
| -adóigazgatási szám: | ***10925399-2-42*** |
| -bank és bankszámlaszám: | ***Budapest Bank Rt. Korona Igazgatóság***  ***10103104-11571722-00000006*** |
| cégnyilvántartási szám: | ***01-09-360514*** |

-mint Tervező (a továbbiakban: Tervező) között - az alulírott napon és helyen az alábbi feltételekkel.

1. ***A szerződés tárgya:***

Megrendelő felkérése és Tervező elfogadott árajánlata alapján a Tervező vállalja

***„Tápiógyörgye Község Településfejlesztési Koncepciójának, Településszerkezeti Tervének valamint Helyi Építési Szabályzatának felülvizsgálata és módosítása***

*(a 2014. január 1-től érvényes jogszabályi követelmények alapján)”*

c. tervezési munka elkészítését.

A projekt tervezői nyilvántartási száma: 1063   
rövid. munkacíme: Tápiógyörgye TFK, TSZT és HÉSZ mód.2014.

1. ***Tervezési feladat és tartalom:***

A tervezési szolgáltatás magában foglalja a

2.1.: **a településfejlesztési koncepció (TFK)** 314/2012.(XI.8.) sz. kormányrendeletnek (továbbiakban: KKR)[[1]](#footnote-1) megfelelő illetve a módosított Étv és OTÉK szerinti tartalommal történő kidolgozásában való tervező közreműködést.

A Képviselőtestületi előterjesztésre alkalmas Koncepció végleges kidolgozását.

2.2.: A KKR 1.sz. mellékletében előírt Megalapozó Vizsgálat elvégzését, a TFK - és TSZT módosítás - kidolgozásához szükséges mélységben;

- A Helyzetelemző és Helyzetértékelő munkarészek kidolgozását (figyelembe véve, az érvényes és a településrendezési terv hatályba lépése óta megtörtént településfejlesztési és –rendezési fejleményeket *-, országos- és megyei tervi fejlemények, jogszabályi változások-,* valamint a településvezetés, a Tápiógyörgyei civil és gazdálkodói szféra igényeinek, érdekeinek érvényesítése érdekében szükséges intézkedéseket).

2.3. **A község településszerkezeti tervének (TSZT)** komplex felülvizsgálatát és részleges módosítását az újrafogalmazott Településfejlesztési Koncepció célrendszerének és prioritásainak, *valamint a Pest megye területrendezési terve tartalmának, a Országgyűlés 2013. december 9-én elfogadott az Országos Területrendezési Tervről (OTrT) szóló 2003. évi XXVI. törvény módosítás tartalmának és a 2013. január 1-én hatályba lépett KKR Településszerkezeti Terv tartalmi követelményeire vonatkozó 4.sz. mellékletének* együttes figyelembevételével**.**

- a TSZT a KKR új tartalmi és formai követelményeinek megfelelően, a TFK alapján és a TFK-hoz készített megalapozó vizsgálatok felhasználásával készül;

2.3.: **Az egységes Tápiógyörgyei építési szabályzat (HÉSZ)** megalkotását: amelynek részei a szabályozási tervek felülvizsgálata és részbeni módosítása, illetve a helyi építési szabályzat teljes körű átdolgozása a fentiek szerint kidolgozott településszerkezeti terv és a *KKR* előírásai alapján.

2.4.: a fentiekkel összefüggésben jogszabályilag (*KKR*)[[2]](#footnote-2) előírt tervezési előkészítő és egyeztetési eljárásokban szükséges **tervezői szakmai közreműködés biztosítása** az alábbiak szerint:

I.: A *KKR* 29.§. szerinti településfejlesztési és a *KKR* 37.§. szerinti településrendezési tervi *előzetes tájékoztatási* („0-körös”) *szakaszban* való részvétel, az előkészítő anyagok összeállításával és értékelésével, javaslattal a településfejlesztési és -rendezési tartalom, a tervezési program véglegesítésére.

II.: A *KKR* 30.§ és a *KKR* 38-40.§(3-5) bek. szerinti településrendezési tervi *véleményezési szakaszban* szükséges tervezői közreműködés biztosítása: a munkaközi egyeztetési, tervtanácsi és közigazgatási egyeztetési dokumentációk összeállításával és az eltérő vélemények tisztázását szolgáló egyeztetésben való részvétel biztosításával, valamint az egyeztetési anyag szükség szerinti átdolgozásával, a közszemlére tétel illetve az Állami Főépítészhez való benyújtás előkészítésében. Ezen belül:

II/1.: a szükséges előzetes (belső) egyeztetési dokumentáció összeállítása,

II/2.: közigazgatási egyeztetésre alkalmas tervdokumentáció összeállítása és dokumentálása,

II/3.: közszemlére és főépítészi egyeztetésre alkalmas tervdokumentáció összeállítása és dokumentálása,

II/4.: szükségessége esetén az eltérő vélemények tisztázását szolgáló egyeztetéseken való részvétel biztosítása.

III.: A komplett terv önkormányzati elfogadásához szükséges tervezői közreműködés biztosítása a *KKR* 40.§ szerinti *végső véleményezési szakaszban*: szükségessége esetén az eltérő vélemények tisztázását szolgáló egyeztetésen való részvétel biztosítása, a tervdokumentáció tervezői véglegesítése az Állami Főépítész szakmai záró véleménye alapján az önkormányzati előterjesztéshez, a TFK, a TSZT és a HÉSz módosítás *KKR* 43.§ szerinti *elfogadásának* tervezői javaslata.

IV.: A szükséges tervezői közreműködés biztosítása az Önkormányzati által elfogadott tervanyag véglegesítésében, az *KKR* 43.§-ban előírt polgármesteri kötelezettségek teljesítésének elősegítése érdekében.

2.5. **A településszerkezeti és/vagy szabályozási terv keretében végzendő feladatok:**

1. Településszerkezeti terv területfelhasználási besorolásainak felülvizsgálata a hatályos jogszabályok szerint
2. Helyi építészi szabályzat övezeti besorolások felülvizsgálata a hatályos jogszabályok szerint
3. Kulturális Örökségvédelmi Hatástanulmány elkészítése
4. ***Tervezői és szakértői díjak:***
   1. A tervezés díjazása:

***Tervezési díj*** TFT és HÉSz- módosítási dokumentáció elkészítése:

|  |  |
| --- | --- |
| *Tervezési díj* nettó (Szj 74.20.51.0): | ***4.180.000,- Ft*** |
| ÁFA (27\*%): | ***1.128.000,- Ft*** |
| *Összesen* (bruttó): | ***5.308.600,- Ft*** |

*azaz nettó ötmillió- négyzázhatvanegyezer forint. \*(A számla kiállítása a végzett tevékenységre vonatkozó, számlázáskor érvényes ÁFA kulcs figyelembevételével történik.)*

* 1. A tervezési díj fedezi a terv elfogadásához szükséges valamennyi jóváhagyandó és kötelező alátámasztó munkarész díját és tartalmazza, a *KKR alábbi mellékleteinek* megfelelő tartalommal, a tervezési feladat megoldáshoz szükséges mélységben kidolgozva:

- a Megalapozó Vizsgálatokról szóló 1.sz. melléklet (1.1-1.14.6.3., 1.14.6.9-1.17.9, 1.18.2-1.20., továbbá 2. és 3.sz. pontjai)   
- a Településfejlesztési Koncepció tartalmi követelményeiről szóló 2.sz. melléklet (I/1-4.sz. pontjai)   
- az Alátámasztó Javaslatokról szóló 3.sz. melléklet (1-7. témakör szerinti 1-39.sz. pontjai)   
- a TSZT-ről szóló 4.sz. melléklet (1-6.sz. pontjai)   
- a HÉSz-ről szóló 5.sz. melléklet (1-2.sz. pontjai)   
- a Településrendezési Eszközök Jelmagyarázatáról szóló 6.sz. melléklet (1. és 2.sz. fejezetének) értelemszerű alkalmazásával[[3]](#footnote-3)   
A szerződés nem tartalmazza *az esetleges kiegészítő szakvélemények, hatásvizsgálatok (pl.: vízügyi, stb. szakvélemény, környezeti vizsgálat és hatásvizsgálat, stb.),* az *esetlegesen szükségessé váló különleges alátámasztó munkarészek (pl. beépítési terv, látványtervek, stb.) elkészítését.* Ezek szükségessé válása esetén jelen szerződés kiegészítendő vagy külön (kiegészítő) szerződés köthető.

* 1. A teljesítés és a tervezési díj fizetés ütemezése:

ELŐZETES TÁJÉKOZTATÁSI SZAKASZ (2014. május 30 – augusztus 15.)

Szerződéstervezet megküldése *(hivatalos munkaindítás)*  2014. május 30.

Munka-előkészítő előzetes tájékoztató tervezői szövegének átadása, 2014. június 15.

*Megrendelői állásfoglalás a partnerségi egyeztetés szabályairól (a KKR 29.§ szerint) valamint az előkészítő levelek esetleges megrendelői kiegészítése és kiküldése*, 2014. július 03.

*- a véleményezésben részt vevő szervek részére 21 nap áll rendelkezésre írásos véleményük megküldésére (KKR 30.§(2) –*

Az előkészítő levelek megrendelői és tervezői kiértékelése, 1. rész-számla kiadása 2014.augusztus 15. \*

*Megrendelői állásfoglalás a tervezési program véglegesítéséről és a Környezeti Vizsgálat szükségességéről* 2014. augusztus 30.

\*Tervezési díj /1. rész-számla, 10%/: 418.000,- Ft + ÁFA

I. TERVEZÉSI ÜTEM *(2014.*augusztus 15 *–* október 15.*)*

Településfejlesztési koncepció, a megalapozó vizsgálatok és a helyzetértékelés lezárása, tervezői javaslatának munkaközi, *helyi tervtanácsra bocsátható „program-szintű”* összeállítása és átadása,

a 2. rész-számla kiadása 2014. szeptember 30.\*

, a megalapozó vizsgálatok és a helyzetértékelés lezárása 2014. október 15.

\*Tervezési díj (2. rész-számla, 25%): 1.045.000,- Ft + ÁFA

II. TERVEZÉSI ÜTEM *(*2014. *október* 15.– december 05.*)*

Tervezői feldolgozás, a megalapozó vizsgálatok, az alátámasztó munkarészek, munkaközi egyeztetési dokumentáció összeállítása, átadása - a 3. rész-számla kiadása 2014.december 05.\*

\*Tervezési díj *(3. rész-számla, 10%)* 418.000,-Ft + ÁFA

III. TERVEZÉSI ÜTEM *(*2014. *december 05*.– 2015. január 20.*)*

Tervezői feldolgozás, a megalapozó vizsgálatok, az alátámasztó munkarészek, a TFK, TSZT és HÉSz egyeztetési dokumentáció összeállítása, átadása és kiküldése - a 4. rész-számla kiadása 2015. január 20.\*

\*Tervezési díj *(4. rész-számla, 35%)* 1.463.000,-Ft + ÁFA

A TFK, TSZT és HÉSz tervezői javaslat tervtanácsi és/vagy szakbizottsági megvitatása[[4]](#footnote-4) és *megrendelői állásfoglalás kiadása*

*- a véleményezésben részt vevő szervek részére 30 nap áll rendelkezésre írásos véleményük megküldésére (KKR 38.§(3) -*

IV. TERVEZÉSI ÜTEM (2015. március 15.– 2015.április 30.)

*Egyeztetési vélemények átadása a tervező részére* 2015. március 15.

Egyeztetési vélemények kiértékelése, tervezői válaszok átadása, az esetleges egyeztetések lefolytatása   
 2015.március 30.

Egyeztetés lezárása és a terv közszemlére tételének előkészítése, az állami főépítészi egyeztetési dokumentáció leszállítása és kiküldése - 4. rész-számla kiadása 2015. április 15.\*

\*Tervezési díj (5. rész-számla, 10%): 418.000,- Ft + ÁFA

*- az Állami Főépítész részére a KKR 40.§ (2)a) szerint 21 nap áll rendelkezésre írásos véleményének megküldésére, amennyiben 15 napon belül nem kezdeményezi a KKR 40.§ (2)a) szerinti egyeztető tárgyalást; - a közszemle időtartama legalább 30 nap -*

V. TERVEZÉSI ÜTEM (2015. június 10 - 2015. július 20./ 2015. augusztus 11.):

*A) esetben: a főépítészi vélemény és a közszemle során beérkezett vélemények megrendelői kiértékelése, és az esetleges pontosítási igények átadása a tervező részére* 2015. június 10.

*B) esetben: amennyiben a KKR 40.§ (2)b) szerinti egyeztető tárgyalás szükségessé válik, a fenti határidő értelemszerűen módosul (előreláthatóan: ~2015. június 30-ra tehető)*

*A) egyeztető tárgyalás nélkül:*

A fenti vélemények megrendelői kiértékelése alapján szükségessé váló esetleges módosítások tervezői átvezetése, bizottsági előterjesztésben való tervezői közreműködés,- 6. rész-számla kiadása 2015.június 30\*

A testületi előterjesztési dokumentáció leszállítása (*a megrendelői/bizottsági állásfoglalás alapján*) – végszámla kiadása

2015. július 20.\*\*

*B) egyeztető tárgyalás esetén:*

Az *egyeztető tárgyalás eredményének* valamint a fenti vélemények az megrendelői kiértékelése alapján szükségessé váló esetleges módosítások átvezetése, bizottsági előterjesztés,- 6. rész-számla kiadása 2015. július 20.\*

A testületi előterjesztési dokumentáció leszállítása, - – végszámla kiadása 2015. augusztus 11.\*\*

\*Tervezési díj (6. rész-számla, 6%): 250.800,- Ft + ÁFA

\*\*Tervezési díj (végszámla, 4%): 167.200,-Ft + ÁFA

*- az előterjesztési dokumentációt Képviselőtestület tárgyalja és fogadja el -*

A véglegesített dokumentáció leszállítása[[5]](#footnote-5):a testületi elfogadást követő 10 napon belül történik.

*- az elfogadott dokumentumokat 15 napon belül meg kell küldeni a véleményezésben részt vett szervek részére. Az elfogadott munkarészek a kihirdetéstől számított 30. napon léphetnek hatályba (KKR 43.§(1,2.) -*

Határidőzés és pénzügyi teljesítés összesítő táblázata

|  |  |  |
| --- | --- | --- |
| *Munkafázis, munkarész:* | *Határidő:* | *Számla nettó összege:* |
| 1: az előkészítő munkarészek | 2014.08.15. | 418.000,- |
| 2: az I. tervezési ütem szerinti belső egyeztetési munkarészek átadása (Településfejlesztési koncepció, a megalapozó vizsgálatok és a helyzetértékelés) | 2014.09.30. | 1.045.000,- |
| 3: az II. tervezési ütem szerinti belső egyeztetési munkarészek átadása (TFK, TSZT és HÉSz tervezői javaslat) | 2014. 12. 05. | 418.000,- |
| 4: a III. tervezési ütem szerinti közigazgatási egyeztetési dokumentáció átadása | 2015. 01. 20. | 1.463.000,- |
| 5: a IV. tervezési ütem szerinti főépítészi és közszemlés munkarészek átadása | 2015.04. 15. | 418.000,- |
| 6: a V. tervezési ütem szerinti előterjesztési dokumentáció tervezetének átadása (bizottsági megtárgyalásra) | A: 2015. 06. 30.  B: 2015. 07. 20. | 250.800,- |
| 7: a VI. tervezési ütem szerinti (testületi) előterjesztési dokumentáció átadása | A: 2015. 07. 20.  B: 2015. 08. 11. | 167.200,- |
| 8: a terv véglegesítésében való tervezői közreműködés biztosítása | az elfogadás kihirdetését követő 10. napig |  |
| **Mindösszesen:** |  | **4.180.000-,** |

1. ***Határidőkre, teljesítésre és pénzügyi feltételekre vonatkozó egyéb rendelkezések:***
   1. A szerződés teljesítésének véghatárideje a szerződés minden pontjának teljesülése *esetén* ***2015. augusztus 11.*** Ezt követően a Tervező térítésmentesen biztosítja az elfogadó rendelet kihirdetését követő 10 napon belül a végdokumentáció összeállításban való közreműködést. Előteljesítés minden tervezési fázisban lehetséges. Erről a Megrendelőt legalább 3 munkanappal előbb értesíteni kell.
   2. A szerződésben foglaltak kölcsönös elfogadása és a szerződés legkésőbb ***2014. május 30-ig*** történő aláírása esetén érvényesek. Ettől eltérő esetben a 3.3.) sz. szerződési pont alatti táblázat határidőzése dátum szerint változik, az abban foglalt munkafázisok közti terminusok megtartásával.
   3. A Tervező kizárólag a Megrendelő írásbeli teljesítésigazolásának kézhezvételét követően jogosult a jelen szerződés szerinti részfeladatok tekintetében számlát kiállítani. A Tervező az elkészült tervdokumentáció(ka)t illetve a Megrendelő teljesítésigazolásának kézhezvételét követően kiállított számlát személyesen Megrendelő vagy saját székhelyén, vagy postai úton kézbesítéssel adja át a Megrendelő Képviselőjének.
   4. A Tervező az egyes tervezési ütemekhez tartozó dokumentációkat elsősorban digitális (Pdf) formában adja át a Megrendelőnek, internet útján való megküldéssel vagy cd-re írva, a szükséges példányban. Ezen felül a szerződés magában foglalja a kiküldésre kerülő dokumentációk 3 -3, és a munkaközi dokumentációk 1-1 nyomtatott példányát is.
   5. A szerződő felek megállapodnak abban, hogy a Tervező az elkészült, szerződésszerűen teljesített munkarész átadását, valamint az adott munkarészre vonatkozóan a Megrendelő által kiállított írásbeli teljesítésigazolás kézhezvételét követően jogosult számlázni, a Megrendelő pedig köteles a benyújtott számla összegét kifizetni. A teljesítés, a számlázás és a számla kiegyenlítése 7 ütemben történik, *a szerződés 3.3.) pontjában* meghatározott szakaszolás szerint.
   6. A teljesítéskor, részteljesítéskor esedékessé váló, szerződésszerűen benyújtott Tervezői számlák kiegyenlítése a következő módon történik. A Megrendelő a Tervező számlakövetelésének megfelelő tervezési díjat 15 napon belül a Tervező *Budapest Bank Rt. 10103104-11571722-00000006* sz. elszámolási betétszámlájára átutalja.
   7. A Megrendelő kijelenti, hogy a szerződésben meghatározott tervezési díj összegével a részteljesítésekhez igazodva folyamatosan rendelkezni fog. Megrendelő az OTP *Bank Nyrt. …………………………………………* sz. bankszámláján biztosítja a tervezési díj fedezetét.
   8. Ha a szerződés a Megrendelőnek felróható ok miatt szűnik meg, akkor Tervező jogosult a szerződés megszüntetéséig/felfüggesztéséig igazoltan elvégzett tervezési munkák és szolgáltatások arányos ellenértékére, Megrendelő jogosult az addig elkészült és megfizetett munkarészek jelen szerződésben meghatározott számú és formájú példányának átvételére. (Lásd még: 6.7. pont.)
2. ***Megrendelői adatszolgáltatási kötelezettségek:***
   1. A tervezési szerződés aláírása *2014. május. 30-ig.*
   2. Megrendelő vállalja, hogy a dokumentáció elkészítéshez szükséges rendelkezésére álló adatokat, iratokat *a szerződés aláírástól számított 15 napon belül* szolgáltatja a Tervező részére:
3. az igényelt módosítások végleges lehatárolása és paraméterei, a vonatkozó határozat(ok), előzmények, esetleges előkészítő anyagok dokumentumai;
4. a terv elkészítéséhez, a munkavégzés megkezdéséhez szükséges tervelőzmények (rendezési és fejlesztési tervek, stb.) dokumentumai, digitális állománya,
5. a rendezési terv készítéséhez szükséges közműadatok (energia- viziközmű-, és távközlési nyilvántartási térképek, kapacitások, stb.) dokumentumai, digitális állománya.
   1. Megrendelő vállalja a *KKR* 29.§. szerinti településfejlesztési és a *KKR* 37.§. szerinti településrendezési tervi *előzetes tájékoztatási* („0-körös”) eljárás lefolytatását és iratainak átadását *2014*. *augusztus 10-ig.*
   2. Megrendelő vállalja a 2/2005.(I.11.) sz. Kormányrendeletben előírt Környezeti Vizsgálat (KV) szükségességére vonatkozó eljárás lefolytatását és az erről szóló Önkormányzati döntés átadását a tervezőnek: *2014. augusztus 30-ig.*
   3. Megrendelő vállalja, hogy a Megalapozó Vizsgálat (*KKR 1.sz. mell*.), Településfejlesztési Koncepció (*KKR 2.sz. mell*.) és az Alátámasztó javaslat (*KKR 3.sz. mell*.) elkészítéshez szükséges adatokat (térképeket, iratokat, felmérési eredményeket, statisztikai adatokat, állásfoglalásokat, stb.) digitális formában, vagy ennek híján 1-1 példány szkennelhető formában szolgáltatja a Tervező részére. Határidő: *2014. augusztus 15.* Az egyéb, a tervezés közben keletkezett, a tervezésre hatással lévő önkormányzati határozatok, rendeletek, hivatalos levelek, térképvázlatok és egyéb információk átadása folyamatos; de legkésőbb az aktuális előzetes egyeztetési dokumentáció összeállítási határidejét megelőző 5 munkanappal szükséges.
   4. A TFK, TSZT és HÉSz tervezői javaslat tervtanácsi és/vagy szakbizottsági megvitatása[[6]](#footnote-6) és megrendelői állásfoglalásának átadása: 2014. december 5-ig.
   5. A főépítészi vélemény és a közszemle során beérkezett vélemények megrendelői kiértékelése, és az esetleges pontosítási igények átadása a tervező részére: 2015. június 10-ig.
   6. A testületi előterjesztési dokumentáció leszállítását megalapozó a megrendelői (bizottsági) állásfoglalás átadása a tervező részére: *A) esetben*: 2015. június 10-ig*; B) esetben*: 2015. június 30-ig.
   7. Megrendelő a fentiekben naptári dátummal nem rögzített adatszolgáltatási határidők tekintetében vállalja, hogy legkésőbb 5 munkanappal Tervező rendelkezésre bocsátja az aktuális munkafázis teljesítéshez szükséges állásfoglalását.
6. ***A munka felfüggesztése, illetve szerződésszegés, a szerződés felmondása, módosítása:***
   1. Tervező vállalja, hogy a tervezés során birtokába jutott információkat és adatokat bizalmasan kezeli, azokat harmadik személynek nem, vagy csak a Megrendelő hozzájárulásával adja ki.
   2. Megrendelő kötelezettséget vállal arra, hogy a birtokába jutott tervdokumentáció(ka)t csak akkor használja fel, ha szerződéses kötelezettségeit teljesítette, Megrendelő a szerződésszerűen benyújtott Tervezői számlát kiegyenlítette.
   3. A szerződő felek bármelyik fél részéről történő késedelem, nem teljesítés esetére kötbér, késedelmi kamat fizetésre az alábbiak szerint állapodnak meg:
      * A Megrendelő kizárólag a saját hibája miatti késedelmes számlakiegyenlítés esetén vállal késedelmi kamatot. A késedelmi kamat mértéke: a ki nem egyenlített számla mindenkori jegybanki alapkamat kétszeresével növelt összegének 1/365-öd része a késedelmes naptári napokra számítva, de nem haladhatja meg a jelen szerződés szerinti nettó tervezési díj 20%-ának összegét.
      * A Tervező kizárólag a saját hibája miatt keletkező szállítási késedelem miatt vállal kötbért. A kötbér mértéke a késedelmesen szállított munkarész tervezési díjának a mindenkori jegybanki alapkamat kétszeresével növelt összegének 1/365-öd része a késedelmes naptári napokra számítva, de nem haladhatja meg az aktuális tervfázis nettó tervezési díjának 20%-át.
   4. A felek felmondhatják a szerződést, ha a másik fél a szerződésben vállalt lényeges kötelezettségének nem tesz eleget. (Lényeges kötelezettségnek minősül különösen, de nem kizárólag az adat-, illetve tervszolgáltatási, hibajavítási kötelezettség teljesítésének, vagy az esedékes fizetési kötelezettségnek az elmaradása. Ha a felmondás oka a Megrendelő szerződésszegése, akkor a Tervező az addig elkészített dokumentációk bármilyen célú hasznosítását letilthatja.)
   5. A Tervező a szerződés teljesítése során a szakmai és etikai szabályok betartása mellett a Megrendelő érdekeinek megfelelően köteles eljárni. Megrendelő és szerződésen kívüli felek esetleges érdekütközése esetén a Tervező számára a köztük létrejövő egyezség a mérvadó.
   6. Ha a munkavégzés során a Megrendelő olyan utasítást ad a Tervezőnek, amely a vonatkozó jogszabályokkal ellentétes, vagy szakmai, etikai szabályokkal ütközik, és a Tervező ez irányú figyelmeztetése ellenére a Megrendelő korábbi utasításához változatlanul ragaszkodik, akkor a Tervező jogosult a szerződés felbontására. A jelen pont szerinti szerződésbontás esetén a tervezési munkát a szerződő felek által aláírt jegyzőkönyv alapján lehet lezárni, és a Megrendelő a felek által aláírt jegyzőkönyv alapján, az abban foglalt mértékben köteles a teljesítéséről szóló végszámlát kiegyenlíteni.
7. ***Szerzői jogok:***

7.1.) A Tervező által készített tervdokumentáció egy meghatározott célt szolgáló alkotásnak minősül, amelynek szerzője és tulajdonosa a Tervező. A Megrendelő ezeknek a terveknek az átvételével és a tervezési díj megfizetésével egyszeri felhasználói jogra tesz szert. Megrendelő jogosult a tervek másolatait megtartani, és azokat a későbbi hivatalos egyeztetéshez, illetve azzal összefüggésben felhasználni.

7.2.) A dokumentációt ettől eltérő célokra Megrendelő, vagy más személy nem használhatja fel a Tervező hozzájárulása és külön díjazása nélkül. A Tervező kijelenti, hogy az esetleges további, vagy más célú felhasználás érdekében történő hozzájárulása ellentételezéseként külön megállapodás szerinti díjat számít fel. Közlés (publikáció) esetén Megrendelő köteles feltüntetni a Tervező nevét.

1. ***A szerződéses kötelezettségek teljesítéséhez tartozó egyéb feltételek:***
   1. Szerződő felek az együttműködés biztosítására, joghatályos nyilatkozatra jogosult képviselőiket az alábbiak szerint nevezik meg:

|  |  |
| --- | --- |
| Megrendelő részéről: | *Varró István, polgármester*  *dr. Papp Antal, jegyző* |
| Tervező részéről: | *Schuchmann Péter, ügyvezető igazgató*  *Makkai Krisztina, tervező* |

* 1. A Tervező a szerződés teljesítéséhez jogosult alvállalkozót igénybe venni.
  2. A szerződésben nem szabályozott kérdésekben a Ptk. és a vonatkozó egyéb jogszabályok rendelkezései az irányadóak. A szerződő felek a közöttük esetleg felmerülő viták rendezését megegyezéses úton kísérlik meg, ennek eredménytelensége esetén a viták eldöntésére kikötik a hatáskörrel rendelkező magyar bíróságok illetékességét.

A szerződő felek a szerződést, mint akaratukkal mindenben egyezőt, jóváhagyólag és cégszerűen írták alá.

|  |
| --- |
| Kelt: Tápiógyörgye, 2014. május 30. |

|  |  |  |
| --- | --- | --- |
| *Varró István* |  | *Schuchmann Péter* |
| *Polgármester* |  | *Ügyvezető Igazgató* |
| TÁPIÓGYÖRGYE Község Önkormányzata |  | *PESTTERV Kft* |
| 2767 Tápiógyörgye, Szent István tér 1. |  | *1085 Budapest, Kőfaragó u. 9.* |
| *Megrendelő* |  | *Tervező* |

1. *314/2012.(XI.8.) sz. kormányrendelet („Kódex” - továbbiakban: KKR) – amely mellett értendő a továbbiakban a módosított Étv és OTÉK is* [↑](#footnote-ref-1)
2. *Kr.: 314/2012.(XI.8.) Kr. IV. fej.* [↑](#footnote-ref-2)
3. *A közigazgatási egyeztetésre kimenő anyag még az OTÉK szerinti jelkulccsal kerül kidolgozásra, a főépítészi egyeztetési és a véglegesítésre szánt tervanyagokban a KKR szerinti jelmagyarázat alkalmazandó* [↑](#footnote-ref-3)
4. *4 a megvitatásba bevonhatók a helyi társadalom képviselői, civil szervek, fórumok, a Megrendelő* *állásfoglalása szerint* [↑](#footnote-ref-4)
5. *(tervezési díjvonzata nincs, dokumentálási költségét a végszámla tartalmazza)* [↑](#footnote-ref-5)
6. *4 a megvitatásba bevonhatók a helyi társadalom képviselői, civil szervek, fórumok, a Megrendelő* *állásfoglalása szerint* [↑](#footnote-ref-6)